கேள்வி: மீனு கவுர் - ''ஜிந்தா பாக்'' பற்றி நீங்கள் என்ன அறிந்துள்ளீர்கள்?
பதில்: 2013 இல் மட்டீலா பிலிம்ஸ் என்ற திரைப்பட தயாரிப்பு நிறுவனத்தின் கீழ் ''ஜிந்தா பாக்'' என்ற பாகிக்கிதான் திரைப்படத்தை மீனு இணைந்து இயக்கினார். பாக்கித்தான் திரைத்துறையை மீண்டும் வெளிச்சத்திற்கு கொண்டு வந்ததற்காக, பாக்கித்தானிய திரைப்பட இயக்குநர்களிடமிருந்தும், விமர்சகர்களிடமிருந்தும் மகத்தான பாராட்டுகளை மீனு பெற்றார். ''ஜிந்தா பாக்'' பாக்கித்தானில் அதிகம் வசூல் செய்த படங்களில் ஒன்றாக மாறியது. மேலும் 86ஆவது அகாதமி விருதுகள் சிறந்த சர்வதேச திரைப்படத்திற்கான அகாதமி விருது அதிகாரப்பூர்வ தேர்வு உட்பட பல பாராட்டுகளையும் அங்கீகாரத்தையும் பெற்றது. இருப்பினும் இறுதிச் சுற்று போட்டியில் இருந்து வெளியேறியது. 1959 இன் ''தி டே ஷால் டான்'' மற்றும் 1963 இன் ''தி வெயில்'' ஆகிய படங்களுக்குப் பிறகு, 50 ஆண்டுகளில் அகாதமி விருது சமர்ப்பிக்கப்பட்ட மூன்றாவது பாக்கித்தான் திரைப்படமாக ''ஜிந்தா பாக்'' உள்ளது. ''ஜிந்தா பாக்'' உலகளவில் விமர்சன ரீதியான பாராட்டைப் பெற்றது. மேலும் அமெரிக்கா, ஐக்கிய அரபு அமீரகம், பாக்கிஸ்தான் திரையரங்குகளில் வெளியானது. இது பின்னர் 2015 இல் நெட்பிலிக்சில் வெளியானது.
கேள்வி: மீனு கவுர் - ''வேர்ல்ட் ஆன் ஃபயர்'' பற்றி தகவல் சொல்.
பதில்: 2022 ஆம் ஆண்டில், பிபிசியின் வெற்றிபெற்ற நாடகப் படமான வேர்ல்ட் ஆன் ஃபயர் இரண்டாவது பருவத்தின் பாகங்களை மீனு கவுர் இயக்கினார். இரண்டாவது தொடர் 2023 இல் பிபிசி ஒன் மற்றும் பிபிசி ஐபிளேயரில் ஒளிபரப்பப்படும்
கேள்வி: மீனு கவுர் - ''மர்டர் இஸ் ஈசி'' பற்றி விளக்கவும்.
பதில்: 22, பிப்ரவரி, 2023 அன்று அகதா கிறிஸ்டியின் உன்னதமான புதினத்தை அடிப்படையாகக் கொண்டு இவர் மர்டர் இஸ் ஈஸியை இயக்குவார் என்று அறிவிக்கப்பட்டது. பிபிசி ஒன் மற்றும் ஐபிளேயருக்காக மம்மத் ஸ்கிரீன் மற்றும் அகதா கிறிஸ்டி லிமிடெட் மற்றும் பிரிட்பாக்ஸ் இன்டர்நேஷனலுடன் இணைந்து தயாரிக்கிறது.